VS001481
Datum: 2000-12-15T01:00:00.000+01:00
datum_sodbe_i_stopnje: 2002-12-10T00:00:00.000Z
podrocje: višina odškodnine za nepremoženjsko škodo
institut: telesne bolečine - strah - skaženost - zmanjšanje življenjske aktivnosti
skupina: poškodbe kolena in goleni in njihove posledice
fischer: hudi primeri
odskodnina: 3.650.000,00 SIT
opombe: II Ips 631/2004. Reviziji tožeče stranke je bilo ugodeno glede začetka teka zamudnih obresti, v ostalem je bila revizija zavrnjena.
sodisce: Vrhovno sodišče

## Oškodovanec

**Spol:**

moški

**Starostna skupina:**

od 35 do 40 let

Škodni dogodek

Poškodovan kot pešec v prometni nesreči.

Poškodba

Zlom lateralnega kondila golenice desno, ki sega v sklep.

Telesne bolečine

1.500.000,00 SIT Neprestane hude bolečine 3 dni, občasne hude (upoštevaje dve operaciji) 10 dni, trajne srednje hude 4 tedne, občasne srednje hude še 5 tednov, zmerne bolečine 6 mesecev, še vedno ima občasne zmerne bolečine, ki se pojavljajo ob večjih naporih, spremembah vremena, nerodnih gibih.

#### Hospitalizacija

20 dni hospitalizacija, dve operaciji v splošni anasteziji.

#### Ambulantno zdravljenje

7-krat kontrola pri specialistu, 9-krat kontrola pri splošnem zdravniku, boleče in neprijetno odstranjevanje šivov in prevezovanje ran.

#### Rehabilitacija

Izvajanje vaj za razgibavanje kolena doma.

#### Nevšečnosti med zdravljenjem

Med hospitalizacijo popolna odvisnost od tujega osebja pri higieni, 3-krat izpostavljen rentgenskemu slikanju, prejemanje injekcij in tablet proti bolečinam.

## Strah

200.000,00 SIT Intenziven primarni strah ob sami nezgodi, intenziven sekundarni strah v zvezi z njegovim zdravjem in zdravljenjem v času hospitalizacije ter zmerni strah po odpustu iz bolnice, ki je izzvenel v štirih mesecih.

## Zmanjšanje življenjske aktivnosti

1.800.000,00 SIT 12-odstotno zmanjšanje življenjskih aktivnosti. Trajne anatomske posledice se kažejo kot zaceljeni zlom s kalusom, pri čemer je ostala lateralna nestabilnost sklepa, ki oškodovancu povzroča izrazite funkcionalne motnje, prekinitev kože, podkožja in mehkih tkiv pri operaciji, kar je zaceljeno z manjvrednim vezivnim tkivom in artofija muskulature desne spodnje okončine za skoraj 4 cm glede na levo. Funkcionalne posledice pa se kažejo kot nekoliko zmanjšana gibljivost desnega kolena, ki je v lateralno smer nestabilno. Zaradi tega tožniku noga pogosto kleca in ga izrazito ovira v njegovih delovnih kot tudi splošnih življenjskih aktivnostih. Po poškodbi je bil najmanj 4 mesece pridobitno nesposoben, trajno pa je zmanjšano sposoben za vse dejavnosti, ki zahtevajo tek, daljšo hojo, skakanje, čepenje, klečanje, hojo po neravnem terenu, nenadne gibe spodnje okončine in vse kar obremenjuje kolenske sklepe.

## Skaženost

150.000,00 SIT Opazna in dolga brazgotina na desni goleni.

---

ZOR člen 200, 203